**În mugurul gândului**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În mugurul gândului

Mi-am încuiat toate visele...

Irepetabil de mute,

Ireparabil de triste,

Ca pe niște bucăți de oglindă

Prin care încă se preling

Amintiri distorsionate

Și absurd de întinse...

În mugurul gândului

S-au încins și literele

Alea

Cu care s-a aruncat în

Toate părtile,

S-au rănit oameni,

S-au închis inimi

Odinioară aprinse...

Și-n același gând răsună

O șoaptă indescifrabilă,

Străină,

Și nestrămutat de umilă...

O adiere în care îmi

Iau avânt mai mult

Ca oricând,

Ca un orb care a

Început sa vadă-n sinea

Lui lumină...

În mugurul meu de gând-

Poemul îmi ține-acum

De cald mai

Mult decât oricând...